stanford-oval/wikipedia huggingface dataset:
מגזין 14
טורי ומדורי מגזין 14 וסגל הכותבים

בנוסף לבעלי הטור ולכותבים הקבועים, במגזין 14 מועסקים עיתונאים.
טורי ומדורי מגזין 14 וסגל הכותבים > הטורים

נקודת פתיחה – מאת רועי אהרוני
נצרב בתודעה – מאת אודי בן חמו
על הדרך – מאת דנה ורון
כותל המזרח – מאת מרדכי קידר
על כוס קפה – מאת גלי בת חורין
טורי ומדורי מגזין 14 וסגל הכותבים > המדורים

מנות ראשונות – מאת 2 אורחים משתנים
קרב מגל – מאת ינון מגל
הכוס המלאה – מאת משה ויסטוך
14 סקופ – מאת דוד אוחנה
נמסר בתגובה – מאת יתי אטלו
ארץ-עיר תנ"כי – מאת רפאל מיוחס
קוראים כותבים – מאת קוראי מגזין 14
עם הלשון בחוץ – מאת ירעם נתניהו
שיר סיום – מאת עקיבא נוף
האגמוניה – מאת מיכל אגמון
פרסומים מעוררי מחלוקת > פרסומים בנושא הלהט"ב

ב־30 במאי 2022 פרסם המגזין מאמר שכותרתו "להט״ביסטאן: כך מתארגנת המהפכה שמנצלת את להט"ביה ואוכלת את בניה", מאת גלי בת חורין. על שער המגזין נכתב: "להט״ביסטאן: כך משליטים ארגוני שמאל רדיקלי את דת הלהט"ב על מדינת ישראל", על רקע איור של אנשים משתחווים לעגל בצבעי דגל הגאווה. בעקבות הפרסום, הפגינו צעירים ממודיעין נגד אולפני "עכשיו 14", האגודה למען הלהט"ב בירכה על התארגנות ההפגנה. חן אריאלי, סגנית ראש עיריית תל אביב ויו"ר האגודה למען הלהט"ב לשעבר אמרה: "תעמולת ההסתה של ערוץ 14 היא גילוי שנאה ודמוניזציה מתוך פחד".
ב־28 במרץ 2023 פרסם המגזין מאמר שכותרתו "כך מסלילים צעירים בישראל לסירוס וניתוחים בעקבות האידאולוגיה הטרנסג'נדרית", מאת עובדת סוציאלית, ד"ר טל קרויטורו. על השער, בצבעי אדום ושחור, נכתבו כותרות נוספות: "התעללות בקטינים", "מסמך מצמרר" וכן "אזהרה – לא לילדים!". דוריאן ון אלן, אקטיביסט בקהילה הטרנסית, כתב שהמאמר עמוס בשגיאות ושקרים ונועד להפיץ בהלה, להסית נגד הקהילה הטרנסית ולהחזיר לאחור מאבק של שנים. הארגון הלהט"בי "חוש"ן - חינוך ושינוי" הגיב: "כשחשבנו שערוץ 14 לא יכול ללבות עוד יותר שנאה ופילוג בחברה, גילינו שאפילו כשמדובר בהתכנות של פגיעה ישירה בחיי אדם – כל האמצעים כשרים".
הערות שוליים

↑  ערוץ 20 מוציא ירחון מודפס, באתר אייס, 8 ביולי 2021
↑  כתב ערוץ 14 נגד ערוץ 14? "כותרת מזעזעת", באתר אייס, 3 ביוני 2022
↑  גלי בת חורין, להט״ביסטאן: כך מתארגנת המהפכה שמנצלת את להט"ביה ואוכלת את בניה | המגזין, באתר עכשיו 14, 30 במאי 2022
↑  דוריאן ון אלן, ‏למה ערוץ 14 עובד שעות נוספות בהסתה נגד טרנסג'נדרים?, באתר ‏מאקו‏, 29 במרץ 2023
↑  עידן יוסף-ימין, ‏מחאה מול אולפן ערוץ 14: "מפיצים תעמולת שנאה", באתר ‏מאקו‏, 15 ביוני 2022
↑  דוד ורטהיים‏, שוב, מגזין ערוץ 14 בשער הומופובי; חושן: "לא ניתן לאף אחד לפגוע בנוער הגאה", באתר וואלה, 28 במרץ 2023
התפתחות הילד

| --- | --- |

כישורים וקשרים לאורך החיים, חמש ידיים מגיל שנה עד שבעים
 שיוך:  פסיכולוגיה 
 מזהים
 קוד MeSH:  F01.525.200 
 מזהה MeSH:  D002657 
 
התפתחות הילד הוא מונח המתאר שינויים ביולוגיים ופסיכולוגיים המשפיעים על היכולת ללמוד כישורים מוטוריים, קוגניטיביים וחברתיים הנדרשים לאורך החיים. זהו תהליך המתרחש בתקופת הילדות, בין הלידה לגיל ההתבגרות, ובו ההתקדמות המתמדת והמתמשכת של הילד מתלות לעצמאות, באופן צפוי ובקצב שלו.
שלבים בתקופת הילדות

מתחלקת לשלושה שלבים:
הילדות המוקדמת או הגיל הרך היא התקופה שבין הלידה ועד גיל 6 שנים. במהלך תקופה זו, מתפתחות אבני-דרך התפתחותיות כמו תפיסת צעצוע, התיישבות, מילים ראשונות ותקשורת עם אחרים.
הילדות האמצעית היא התקופה שבין גיל 6 לגיל 12 שנים. בתקופה זו הילדים בונים את האישיות החברתית שלהם ורוכשים את המיומנויות הנדרשות לתנועה וללמידה מורכבת.
גיל ההתבגרות היא התקופה שבין גיל 12 לבין גיל 18 שנים. זו תקופה המסיימת את תקופת הילדות ובה מתרחש מעבר מתלות במבוגרים לעצמאות ולאחריות להתנהגות הפרט ולמעשיו.
אבני דרך התפתחותיות בילדות

אבן דרך התפתחותית היא פרק זמן מתמשך שבמהלכו ניתן ללמוד מיומנות התפתחותית חדשה באופן ספונטני וטבעי.
אבני דרך התפתחותיות בילדות > התפתחות החושים

תינוקות נולדים עם חמשת החושים שכוללים ראייה, שמיעה, ריח, טעם ומישוש. החושים מאפשרים לתינוק לקלוט גירויים, לעבד אותם, ולהגיב לסביבה. החושים מתפתחים בחודשים הראשונים ומהווים בסיס להתפתחות תקינה של ארבע מיומנויות היסוד – מוטוריקה גסה ועדינה, שפה וחיברות.
אבני דרך התפתחותיות בילדות > התפתחות ארבע מיומנויות יסוד

ארבע מיומנויות היסוד: מוטוריקה גסה, מוטוריקה עדינה, שפה וחיברות מתחילות להתפתח זמן קצר לאחר הלידה וממשיכות להתפתח לאורך השנים, עד לרכישת מיומנויות למידה הכוללות קריאה, כתיבה וחשבון, ומיומנויות יום-יום. לכל אבן דרך (נקודת ציון התפתחותית) יש גיל קריטי המציינים את קצה תחום הנורמה בהתפתחות של אותה אבן דרך
מוטוריקה גסה (תנועה במרחב) - מתארת את פעילות השרירים הגדולים של הגוף, את מנגנוני היציבה ומערכת שיווי המשקל. לדוגמה – סיבוב הראש מצד לצד, ישיבה, הליכה, משחקי כדור ומשחקי שיווי-משקל.
מוטוריקה עדינה (קואורדינציה של ידיים) - מתארת את פעילות שרירי כף-היד ואת ויסות הכוח באצבעות ובידיים המאפשר להפעיל צעצועים וחפצים הנמצאים בסביבת הילד. לדוגמה - תפיסת צעצוע, אחיזת עיפרון, גזירה, ציור, נעיצת פטריות ועוד.
שפה ותקשורת - מתארת את היכולת להבין ולהתבטא באמצעות צלילים או סימנים. השפה כוללת מרכיבים כמו פונולוגיה, אוצר מילים ומורפולוגיה.
חיברות - מתאר את היכולת להבין חוקי התנהגות מקובלים המאפשרים השתלבות בסביבה ומשחק עם בני הגיל.
אבני דרך התפתחותיות בילדות > התפתחות המשחק

ישנו קשר הדדי בין ארבעת מרכיבי היסוד לבין התפתחות המשחק. המשחק מושפע מההתפתחות המוטורית, השפתית והחברתית, אך המשחק גם משפיע על התפתחות המרכיבים האלו. בעזרת המשחק מתפתחת שליטה מוטורית טובה יותר, הקואורדינציה העדינה ומיומנות תיאום עין-יד משתפרות, והיכולת ללמוד התנהגויות חברתיות מקובלות מתחזקת.
דוגמה להדדיות בין התפתחות ארבעת המרכיבים להתפתחות המשחק, הוא משחק בקבוצה. המשחק מתאפשר רק כשיש שילוב טוב בין ארבע מיומנויות היסוד: הילדים שולטים על גופם (מוטוריקה גסה), יכולים לחבר חלקי משחק ביחד (מוטוריקה עדינה), יש להם יכולת להסביר לאחרים את כללי משחק (שפה ותקשורת) והם משחקים ביחד תוך שמירה על התנהגות חברתית המקובלת עליהם. (חיברות). המשחק נשען על ארבע מיומנויות אלו ובעזרתו מתפתחות מיומנויות מורכבות יותר.
ארבעת המיומנויות נבדקות באמצעות אבחונים הבודקים את התפתחות אבני הדרך ואת השגת שלבי ההתפתחות בהתייחס לגילאים הקריטיים שנקבעו לביצוע המשימה.
התפתחות אבני הדרך בגילאים השונים

| --- | --- |
 :  ראו גם – פסיכולוגיה התפתחותית, תאוריית השלבים של אריקסון, מסוגלות עצמית
לכל אבן-דרך התפתחותית קיים טווח נורמה אותו ניתן למצוא בטבלאות התפתחות המתייחסות להיבטים פיזיים, קוגניטיביים, שפתיים, מוטוריים, רגשיים וחברתיים. ומתארות את תחום הנורמה ההתפתחותי.
בגיל שלושה חודשים - התחלת חיוך, מיקוד מבט, הבאת ידיים לפה, השמעת קולות גרוניים, שליטה על הראש ותנועתיות של הגפיים.
בגיל שישה חודשים - זיהוי של פרצופים מוכרים, תגובה לקריאת השם, השמעת קולות שמחה או עצב, הכנסת חפצים לפה, גלגול מבטן לגב ובחזרה ומשחק בשכיבה על הבטן.
בגיל שנה - חשש מאנשים זרים, משחקי קו-קו, התחלת מילה ראשונה - אמא, אבא, הכנסת חפצים למכל, מילוי הוראות פשוטות, עמידה.
בגיל שנתיים - הצבעה על חפצים ותמונות, זיהוי של צורות יסוד, שימוש ראשוני בצבע, מילוי של מספר הוראות ברצף, בעיטה בכדור, שימוש במדרגות.
בגיל שלוש - ביטוי של רגשות, בניית מגדל מורכב, לבוש עצמאי, ציור קו ועגול, הבנת מושגי מרחב (בתוך, למעלה וכדומה).
בגיל ארבע - משחק דמיוני, שיתוף פעולה עם אחרים, יכולת לספר סיפור קצר, זיהוי צבעים, ציור ראשוני של דמות, שימוש במספריים, קפיצה על רגל אחת.
בגיל חמש - הבנת חוקים חברתיים, דיבור ברור, שימוש בזמנים, ספירה עד 10, ציור ילד, העתקת אותיות פשוטות, שימוש בסכין ומזלג, משחקי חצר.
גילאים קריטיים בהתפתחות הילד

| --- | --- |
 :  ראו גם – הצבת גבולות בגיל הרך, מרד בגיל שנתיים, התבגרות, המוח בגיל ההתבגרות
גיל קריטי {Critical Period) הוא נקודות ציון המציינת סיומה של תקופת התפתחות אחת ותחילתה של תקופה אחרת. זהו טווח זמן קצר שלאחריו קשה לרכוש תחום למידה חדש באופן ספונטני וטבעי.
על פי הפסיכולוג פיאז'ה, מדובר בחלון ההזדמנויות שבו המערכת בשלה לרכוש תחום למידה חדש. לאחר שנסגר החלון, ההתנהגות לא תירכש באופן ספונטני וטבעי. הגילאים הקריטיים מציינים את קצה תחום הנורמה בהתפתחות הילד מלידה ועד כניסה לכתה א'.
גילאים הנחשבים ל'גילאים קריטיים'

גיל שנתיים נחשב לגיל קריטי בהתפתחות המוטורית
גיל 3 שנים נחשב לגיל קריטי ברכישת שפה, תקשורת והתפתחות מיומנויות קוגניטיבית המאפשרות לילדים ללמוד מסביבתם ולהבין את חוקי העולם הסובב אותם.
גיל 5 שנים נחשב לגיל קריטי להתפתחות מיומנויות חברתיות ופיתוח יכולות רגשיות המאפשרות לילדים ליצור קשרים עם בני גילם
תחום הנורמה ההתפתחותי הוא רחב ומתייחס למגוון מיומנויות הצפויות להתפתח בגילאים שונים כמו: חיוך, תנועה, משחק, הבנת הוראות ותקשורת עם אחרים .
לדוגמה: תחום הנורמה של תפיסת צעצוע הוא בין 4-6 חודשים. תחום הנורמה של הליכה עצמאית הוא בין 11–20 חודשים. כשילדה לא תופסת צעצוע בגיל 6 חודשים, או ילד לא הולך הליכה עצמאית לקראת גיל שנתיים, ייתכן שהם לקראת הגיל הקריטי - הרגע שלפני סגירת החלון.
עיכוב התפתחותי באבני הדרך

| --- | --- |
 :  ראו גם – הפרעות דיבור בגיל הרך
שלבי ההתפתחות הם אוניברסליים. ההתפתחות והלמידה מתרחשות בהקשר חברתי תרבותי ואמוני ומשפיעות על קצב ההתפתחות האישי של התינוק.
טווח הנורמה של אבני הדרך הוא רחב ולכל ילד קצב משלו המושפע מגורמים גנטיים וסביבתיים. תינוקות יכולים להתמקד בהשגת אבן דרך אחת כמו זחילה ולהשקיע פחות בהכנסת חפצים למכל, אבן דרך אותה ישיגו מאוחר יותר.
תשעים אחוז מהילדים ישיגו את אבני הדרך ההתפתחותיים בטווח הזמן המצופה. אך לכעשרה אחוזים מכלל הילדים יש חשש לעיכוב בתפקוד בתחום מסוים או במספר תחומים. ילדים אלו נכנסים לקטגוריה של ילדים עם חשש לעיכוב התפתחותי. ויופנו לאנשי מקצוע למעקב, אבחון וטיפול על פי הצורך.
ראו גם

חוסן נפשי
תאוריית ההיקשרות
עקרון הרצף
שיטת מונטסורי
מודל אפר"ת
אלפרד אדלר
עיכוב התפתחותי
התפתחות קוגניטיבית
ינקות
כישורים חברתיים
כישורי חיים
משחק חברה
חינוך משותף
לקריאה נוספת

התינוק והילד: מדריך להורים / פנלופה ליץ'. עריכה מדעית למהדורה העברית - חוה פלטי וחנה קורצמן. עברית - עפרה יוגב. הוצאת כתר ירושלים, 1992
הערות שוליים

↑  האגודה הישראלית להתפתחות הילד ושיקומו, התפתחות טיפוסית, באתר הורים ומשפחה (באנגלית)
↑  PhDr. Radek Vobr, Ph.D, Periods of Human Age Anthropomotorics, https://www.fsps.muni.cz/emuni/data/reader/book-19/04.html, 2013, עמ' החל מעמוד 4
↑  שיבא, תל השומר, התפתחות התינוק בגיל 0-6 חודשים, באתר שיבא, התפתחות הילד
↑  Hugo Peyre at el, Do developmental milestones at 4, 8, 12 and 24 months predict IQ at 5-6 years old? Results of the EDEN motherechild cohort, Journal of the European Paediatric Neurology 21(2), 2017, עמ' 272-279
↑  ארבע מיומנויות יסוד ומשמעותן להתפתחות הילד. פוסט, באתר קל - קידום למידה
↑  פסיכולוגיה עברית, התפתחות, למידה ומשחק בגיל הרך
1 2  Complete Guide to Developmental Milestones, Child Mind Institute
↑  Giovanni Cioni, Giuseppina Sgandurra, Critical Period, ‏2016
↑  התפתחות הילד בכללית: התהליך, האבחון, הטיפולים וכל הזכויות, באתר התפתחות הילד בכללית, ‏2022
| --- | --- |
בקרת זהויות :  NLI: 987007532543605171  LCCN: sh2001002085  NARA: 10637744  NDL: 00574664  NKC: ph127471 
בילדות האמצעית נרכשות מיומנויות תנועה ולמידה מורכבות ונבנית האישיות החברתית
משחק בנעיצת פטריות משלב מוטוריקה עדינה והבנה
משחק חברתי משלב את ארבע מיומנויות היסוד - מוטוריקה גסה ועדינה, תקשורת וחיברות
מיקוד מבט
גיל קריטי של תפיסה והליכה
אוריאל בוסו

אוריאל מנחם בוסו (נולד ב-13 בספטמבר 1973, ט"ז באלול תשל"ג) הוא פוליטיקאי חרדי, שר הבריאות, חבר כנסת מטעם ש"ס. לפני כן כיהן כיו"ר ועדת הבריאות וסגן יו"ר הכנסת. קודם היבחרו לכנסת כיהן כראש הסיעה במועצת פתח תקווה, כסגן ראש העיר, וכחבר מועצת העיר.
ביוגרפיה

נולד ברמלה, לאמו חפציבה, בתו של רב העיר יצחק אביחצירא (הבאבא חאקי), ולאביו, שעלה מארגנטינה בילדותו ולמד בישיבת פורת יוסף. הוא הבן התשיעי מתוך עשרה.
בצעירותו למד בבאר יעקב בחינוך העצמאי, ובאמצע גילאי היסודי עבר לתלמוד תורה "הבאר" ברחובות. בהמשך למד בישיבה קטנה לצעירים רחובות, בישיבות בית שמעיה, כנסת שלום ומעלות התורה בירושלים. לאחר נישואיו, למד בכולל הוראה. לאחר מכן, שירת בצה"ל והגיע לדרגת סגן. השלים תואר ראשון במשפטים בקריה האקדמית אונו. משרת כקצין במילואים ביחידת קצין העיר. בשנים 1996–2006 ניהל בית ספר תיכון ופנימייה במוסד חינוכי ובמקביל ניהל רשת צהרונים.
מאז 2006, עמד בראשות מפלגת ש"ס במועצת העיר פתח תקווה, כממלא מקום וסגן ראש העיר בשכר, וכממונה על ניהול המתנ"סים (משנת 2013, כחלק מאגף השכונות). במהלך השנים, עמד בראש מינהל שיפור פני העיר (שפ"ע), אגף הרכש, יחידת המכרזים, והיחידה לפניות הציבור. משנת 2018 מכהן כיו"ר אגפי הנדסה, ביטחון ושיטור עירוני והוועדה לתכנון ולבנייה, ונציג העיר בוועדה המחוזית לתכנון ולבנייה. כיהן כדירקטור בחברות העירוניות: החברה לפיתוח פתח תקווה, החברה העירונית לדיור (חל"ד) ותאגיד המים העירוני מיתב. בבחירות לרשויות המקומיות של 2018 זכתה מפלגתו בארבעה מושבים, והוא מונה לסגן ראש העיר בשכר פעם נוספת.
ב-2018 מונה לחבר במועצה לגיל הרך.
ב-8 בפברואר 2011 נעצר בוסו יחד עם ראש העיר איציק אוחיון בחשד ללקיחת שוחד, תיווך לשוחד, קבלת דבר במרמה ועבירות לפי חוק איסור הלבנת הון במהלך מערכת הבחירות המקומיות ב-2008. במרץ 2011 המליצה המשטרה להעמידם לדין. באוקטובר 2013 הודיעה פרקליטות המדינה על סגירת התיק נגדו בשל חוסר ראיות.
ב-2014 וב-2015 התפוצצו מטעני חבלה ברכבו. חקירת המשטרה הובילה למסקנה כי הרקע היה ככל הנראה פלילי.
בבחירות לכנסת העשרים ואחת שובץ במקום העשירי ברשימת ש"ס, שקיבלה לבסוף 8 מושבים. הוא שובץ באותו מקום בבחירות לכנסת העשרים ושתיים וגם בבחירות לכנסת העשרים ושלוש, אז זכתה מפלגתו בתשעה מנדטים. הוא נכנס לכנסת עם התפטרות השר אריה דרעי מהכנסת, על-פי "החוק הנורווגי".
בבחירות לכנסת העשרים וארבע מוקם במקום התשיעי. רשימת ש"ס זכתה בתשעה מושבים, והוא נכנס לכנסת.
גם בבחירות לכנסת העשרים וחמש הוצב במקום התשיעי ברשימת ש"ס לכנסת, ומונה ליו"ר ועדת הבריאות ולסגן יו"ר הכנסת. בעקבות השביתה שהכריזה ההסתדרות הרפואית בישראל נגד הרפורמה המשפטית, הודיע בוסו שמעתה יתייחס לארגון כאל ארגון פוליטי ולא כאל ארגון מקצועי, ובהתאם הוציא את נציג הארגון מוועדה שתפקידה לגבש את מעמדו של התפקיד החדש של עמית רופא.
במהלך מלחמת חרבות ברזל, לבקשת[דרוש מקור] משה ארבל, שנשא בתפקיד שר בשני משרדי ממשלה, הודיע יו"ר ש"ס, אריה דרעי, על מינויו של בוסו לשר הבריאות. ארבל נשאר בתפקיד שר הפנים. המינוי אושר במליאת הכנסת ב-12 באוקטובר 2023.
לקראת הבחירות לרשויות המקומיות ב-2024, התמודד לתפקיד ראש עיריית בני ברק, מול מועמדה של יהדות התורה, חנוך זייברט. הוא זכה ב-36.6% מהקולות, והפסיד לזייברט.
חיים אישיים

בוסו נשוי ואב לשישה. הוא התגורר בפתח תקווה, ולקראת הבחירות לראשות עיריית בני ברק ב-2024, העביר את כתובתו לשם. מתנדב במגן דוד אדום, באיחוד הצלה ובזק"א.
בוסו הוא אחיינו של חבר הכנסת והשר לשעבר אהרן אבוחצירא ואחיו של פעיל ש"ס הוותיק ומנכ"ל משרד הדתות, יהודה אבידן. בן דודם הוא איש התקשורת איציק סודרי.
הערות שוליים

↑  חברי הכנסת ה-24: ח"כ אוריאל בוסו, באתר הכנסת
↑  פרוטוקול ישיבות מועצה ראשונות:
2008‏, 2013‏, 2018
↑  שני מזרחי, מעצרו של ראש עיריית פתח תקווה יצחק אוחיון הוארך בהסכמה בארבעה ימים - חשוד בלקיחת שוחד, באתר TheMarker‏, 8 בפברואר 2011
↑  איתי הר אור, המשטרה: נמצאה תשתית ראייתית נגד ראש העיר פ"ת, באתר כלכליסט, 27 במרץ 2011
↑  יובל יועז, ‏ראש עיריית פתח-תקווה לשעבר וסגנו לא יועמדו לדין, באתר גלובס, 15 באוקטובר 2013
↑  ברהנו טגניה, ‏ניסיון התנקשות נוסף בממלא מקום ראש עיריית פתח תקווה, באתר ‏מאקו‏, 17 ביוני 2015
↑  שבתי בנדט‏, הבכיר בעיריית פתח תקווה: "המטען הונח מטעמים פוליטיים", באתר וואלה, 21 בפברואר 2014
↑  דרעי התפטר לטובת בוסו; השאר ימתינו, באתר בחדרי חרדים, 17 ביוני 2020
↑  מירב כהן‏, בשל שביתת הרופאים: בכנסת שוקלים להטיל סנקציה על ההסתדרות הרפואית, באתר וואלה, 19 ביולי 2023
↑    ישי אלמקייס, ‏המעמד המיוחד יופסק: הסנקציות של ועדת הבריאות נגד הסתדרות הרופאים, בעיתון מקור ראשון, 20 ביולי 2023
↑  שלמה טייטלבאום, אוריאל בוסו ימונה לתפקיד שר הבריאות, משה ארבל יישאר שר הפנים, באתר כלכליסט, 12 באוקטובר 2023
↑   תוצאות הבחירות המקומיות 2024, באתר TheMarker‏, 28 בפברואר 2024
↑  המועמד לראשות עיריית בני ברק ח"כ אוריאל בוסו העביר את כתובתו לבני ברק, באתר ערוץ 7, 24 באוגוסט 2023
↑  מאיר תורג'מן, חשד ל"פגע וברח": רוכב אופנוע נהרג באזור ראשון לציון, באתר ynet, 15 באוקטובר 2024
| חברי הכנסת המכהנים בכנסת העשרים וחמש |
| --- | --- | --- |
(חברי הכנסת ששמותיהם מודגשים מכהנים גם כשרים או כסגני שרים בממשלת ישראל השלושים ושבע)
| סיעות הקואליציה של ממשלת ישראל השלושים ושבע (61 חברי הכנסת)  | סיעות הקואליציה של ממשלת ישראל השלושים ושבע (61 חברי הכנסת)  |  |
| הליכוד (32) | נתניהו • לוין • אוחנה • ברקת • דיכטר • ישראל כ"ץ • קרעי • ביטן • אדלשטיין • רביבו • דיסטל-אטבריאן • ואטורי • דנינו • גוטליב • מילביצקי • ביסמוט • סעדה • דלל • גמליאל • אופיר כץ • גולן • אילוז • קלנר • עטייה • הלוי • מלקו • שקלים • שטרית • פסל • גואטה • בוארון • עבד |  |
| ש"ס (11) | דרעי • מלכיאלי • ארבל • אזולאי • אבוטבול • בוסו • טייב • בצלאל • מישרקי • מלול • מושיאשוילי |  |
| יהדות התורה (7) | גפני • טסלר • אשר • אייכלר • פינדרוס • רוט • ברוכי |  |
| הציונות הדתית (6) | סופר • סטרוק • רוטמן • וולדיגר • טל • סולומון |  |
| הימין הממלכתי (4) | סער • אלקין • השכל • בוסקילה |  |
| נעם (1) | מעוז |  |
| סיעות האופוזיציה (59 חברי הכנסת) | סיעות האופוזיציה (59 חברי הכנסת) |  |
| יש עתיד (23) | לפיד • מאיר כהן • אלהרר • מירב כהן • שטרן • מיקי לוי • בן ארי • בן ברק • סגלוביץ • טופורובסקי • שיר • להב-הרצנו • בליאק • רון כץ • צרפתי הרכבי • מזרסקי • סאקס פרידמן • דבורה ביטון • טור-פז • דוידסון • שירי • מירון • ירון לוי |  |
| המחנה הממלכתי (8) | גנץ • איזנקוט • תמנו • טרופר • מיכאל ביטון • כהנא • פרקש-הכהן • שוסטר |  |
| עוצמה יהודית (7) | בן גביר • וסרלאוף • אלמוג כהן • אליהו  • פוגל • סון הר-מלך • קרויזר |  |
| ישראל ביתנו (6) | ליברמן • פורר • סובה • ניר • מלינובסקי • עמאר |  |
| רע"מ (5) | עבאס • טאהא • אל-הואשלה • ח'טיב-יאסין • חוג'יראת |  |
| חד"ש-תע"ל (5) | עודה • טיבי • תומא סלימאן • כסיף • עטאונה |  |
| העבודה (4) | מיכאלי • לזימי • קריב • רייטן |  |
| הרוב הלאומי (1) | רול |  |
נציגות יעקב הצדיק

| --- | --- |

 מדינה:  ישראל 
 www.catholic.co.il
 
נציגות יעקב הצדיק ובשמה המלא נציגות יעקב הצדיק לקתולים הדוברים עברית בישראל היא גוף בפטריארכיה הלטינית של ירושלים שמטרתו העיקרית היא לייסד ולקדם בישראל קהילות קתוליות דוברות עברית שחבריהן אינם מתפללים בקהילות הדוברות ערבית ואינם צליינים.
הקמת הנציגות נועדה לתת מענה לנוצרים שהגיעו לארץ לאחר הקמת מדינת ישראל, בדרך כלל בני-זוג של עולים יהודים, וכן לקתולים ממוצא יהודי. עוד מבקשת הנציגות לשמש גשר בין הכנסייה לבין עם ישראל ולחזק את יחסי הידידות בין יהודים לבין נוצרים, וכן לקדם את ערכי השלום והצדק.
בשנים האחרונות עוסקת הנציגות גם בתיאום עבודת הכנסייה עם הפליטים ומהגרי העבודה, אשר נמצאים בישראל.
היסטוריה

בשנת 1953 העלה ברונו הוסאר לראשונה את הרעיון לייסד קהילות נוצריות דוברות עברית וב-1954 ניתן לכך אישורו של הקרדינל אז'ן טיסראן (אנ'), האחראי על הכנסיות המזרחיות הקתוליות בוותיקן ובתמיכתו של הפטריארך הלטיני. באותה שנה נערך לראשונה טקס סעודת האדון בעברית, על-פי המנהג הסורי, אולם מנהג זה היה זר למאמינים שרובם היו לטינים.
בצעד מיוחד, ב-1957 אישרו שלטונות הכנסייה לערוך חלקים נרחבים מהטקס לפי המנהג הלטיני בעברית[דרוש מקור], וזאת בשל כך שעברית היא שפת קודש בדומה ללטינית וליוונית. לאחר ועידת הוותיקן השנייה בשנת 1965 ניתן אישור לכלל הכנסיות להתפלל בשפות המקומיות (ולא בלטינית בלבד כמו קודם), ומאז כל הטקס נערך בעברית לפי הנוהג הלטיני.
מאז שנת 1990 עומד סגן לפטריארך (Vicar) בראשה של הנציגות.
באוגוסט 2019 הנציגות הוציאה הצהרה העוסקת בגירוש העובדים הזרים הפיליפינים, שהם ברובם המוחלט קתולים. ההצהרה נחתמה על ידי כל ראשי הכנסיות הקתוליות בארץ ונחשבת שנויה במחלוקת גם בתוך הכנסייה הקתולית עצמה.
נכון לשנת 2019 פועלות בחסות הנציגות קהילות בתל אביב-יפו (כנסיית פטרוס הקדוש), ירושלים, חיפה, באר שבע, נצרת ובטבריה (כנסיית פטרוס הקדוש). עוד פועלת בחסות הנציגות קהילה דוברת רוסית המקיימת תפילות בטבריה, בבית החסד בחיפה ובמנזר השתקנים בלטרון. הנציגות גם מפעילה בית אבות בנהריה ופעוטון בירושלים. בנציגות חברים כ-500 מאמינים.
המשנים לפטריארך

להלן המשנים לפטריארך הממונים על הנציגות מאז שנת 1990:
האב ז'אן-בפטיסט גוריון, בנדיקטיני (1990–2005).
האב פיירבטיסטה פיצבאלה, פרנציסקני (2005–2008).
האב דוד נויהאוז, ישועי (2009–2018)
האב רפיק נהרה (2018–2021)
האב פיוטר ז׳לסקו (2021-כיום)
הערות שוליים

↑  עופר אדרת, המיעוט אומר את דברו: מסע בין קהילות שנותרו מחוץ לשיח חוק הלאום, באתר הארץ, 9 בספטמבר 2018
↑  לילי גלילי, דברים שרואים משם | יהודי, שמאלני וכומר נפגשים, באתר הארץ, 19 באפריל 2010
כנסיית פטרוס הקדוש - מרכזה של הקהילה בתל אביב-יפו
וולטר מלון

| --- | --- |

צילום מסך מתוך הסדרה, בו מופיע וולטר מלון כמחליף של סופרמן
 מבוסס על:  Achille Talon
 סוגה:  הנפשה, קומדיה, הרפתקאות
 בימוי:  ברונו ביאנצ'י
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית צרפת צרפת
 שפות:  אנגלית / צרפתית (הסדרה דובבה לשפות נוספות, ביניהן עברית)
 מספר עונות:  2
 מספר פרקים:  52
 הפקה
 מפיק:  ברונו ביאנצ'י
 חברת הפקה:  Saban Entertainment Saban International Paris ARD Scottish Television Enterprises
 הפצה:  Saban International
 מוזיקה:  מישל דאקס
 אורך פרק:  כ-22 דקות
 שידור
 רשת שידור:  France 2, ‏+Canal (צרפת) Freeform (ארצות הברית)
 רשת שידור בישראל:  Fox Kids
 תקופת שידור מקורית:  3 בספטמבר 1997 – 1998
 תקופת שידור בישראל:  2001
 קישורים חיצוניים
 דף התוכנית ב-IMDb
וולטר מלון (באנגלית: Walter Melon; בצרפתית: Achille Talon) היא סדרת טלוויזיה אמריקאית-צרפתית מונפשת, מסוגת קומדיה והרפתקאות, שמבוססת על הקומיקס הצרפתי-בלגי "Achille Talon". הסדרה בוימה והופקה על ידי ברונו ביאנצ'י, בשיתוף בין חברות ההפקה Saban Entertainment,‏ Saban International Paris, ‏ARD ו-Scottish Television Enterprises.
הסדרה שודרה במקור בצרפת בערוצים France 2 ו-+Canal בהתאמה, ובארצות הברית בערוץ Freeform בין השנים 1997–1998. בישראל הסדרה שודרה בדיבוב עברי בשנת 2001 בערוץ Fox Kids. לסדרה הופקו 2 עונות ו-52 פרקים באורך 22 דקות, כאשר כל פרק מחולק לשני פרקים משניים באורך 11 דקות.
תקציר העלילה

הסדרה עוקבת אחר וולטר מלון ועוזרו ביטרבוג שמנהלים חברה להשכרת גיבורים, אליה פונים בכל פעם שיש צורך בגיבור חילופי מפני שהגיבור המקורי מסתבך או נעלם. כשהם מחליפים גיבורים אף אחד לא מבחין בכך, אף על פי השינוי במראה. בתור גיבורים הם נלחמים נגד סנירו, הנבל הראשי של הסדרה שמייצג בכל פרק נבל שונה על פי הגיבורים שוולטר מלון וביטרבוג מחליפים. בחלק מההחלפות מצטרפת גם אמיליה, דמות נשית אשר מחליפה גיבורות.
בין הגיבורים שהדמויות החליפו נמצאים סופרמן, באטמן, ספיידרמן, הענק הירוק, אינדיאנה ג'ונס, ג'יימס טיבריוס קירק, ספוק, לוק סקייווקר, האן סולו, טרזן, מקס הזועם, שני פאוור ריינג'רס, המחסל, כיפה אדומה, אלאדין, פינוקיו, ג'ימיני הצרצר, מרטי מק'פליי והרקולס. בעונה השנייה, כדי להפוך את הסדרה לחינוכית, הדמויות החליפו גם אישים היסטוריים, ביניהם ג'ורג' וושינגטון, כריסטופר קולומבוס, מרקו פולו, תומאס אלווה אדיסון, לואיס וקלארק וז'ורז' מלייס.
דמויות

וולטר מלון – גבר לבן עם גוף שמן, אף גדול ועגול וקירח. מנהל חברה להשכרת גיבורים.
ביטרבוג – גבר לבן עם גוף דק ואף עגול וגדול. יש לו שפם קטן, ראש עגול, שיער שחור ודליל ומשקפיים. עוזר של וולטר מלון.
סנירו – הנבל העיקרי של הסדרה. מוצג כחיוור מאוד ובעל שיער ירוק.
אמיליה – אישה לבנה יפהפייה עם עיניים כחולות בהירות ושיער חום-אדמדם. מחליפה גיבורות נשיות בחברה להשכרת גיבורים.
מדבבים

הדיבוב המקורי בוים על ידי ג'יימי סימון, ואילו העברי בוים על ידי יפה גבאי והופק על ידי עוזי פוקס.
| שם הדמות | מדבב/ת באנגלית | מדבב/ת בעברית |
| --- | --- | --- |
| וולטר מלון | בריאן ג'ורג' | רמי ברוך |
| ביטרבוג | ג'רמיה נגל (עונה 1) סמואל וינסנט (עונה 2) | דור צויגנבום |
| סנירו | מיכאל מקונוהי (עונה 1) לי טוקאר (עונה 2) | ניר רון |
| אמיליה | פרנסין אלקר | נורית בנאי קורן |
אמפיביה (סדרת טלוויזיה)

| --- | --- |

לוגו הסדרה בעברית
 שיר הנושא:  Amphibia Main Title Theme
 סוגה:  סדרת הנפשה, סדרת קומדיה, סדרת הרפתקאות
 יוצרים:  מאט בראלי
 בימוי:  דרק קירק קים ברט יון קיילר ספירס קים רוברסון (פיקוח) איאן וורל (עיצוב)
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  3
 מספר פרקים:  58
 הפקה
 מפיק:  ג'ק פראייולו טרה בדאווי
 מפיקים בפועל:  מאט בראלי
 חברת הפקה:  Disney Television Animation
 הפצה:  Disney–ABC Domestic Television
 אורך פרק:  כ-22 דקות
 שידור
 רשת שידור:  ערוץ דיסני
 רשת שידור בישראל:  ערוץ דיסני ישראל
 פורמט (תמונה):  HDTV 1080p
 תקופת שידור מקורית:  17 ביוני 2019 – 14 במאי 2022
 תקופת שידור בישראל:  8 במרץ 2020 – 13 באוקטובר 2022
 קישורים חיצוניים
 אתר רשמי
 דף התוכנית ב-IMDb
כרזת העונה הראשונה
אמפיביה (באנגלית: Amphibia) היא סדרת הנפשה אמריקאית, שנוצרה על ידי מאט בראלי, והופקה על ידי Disney Television Animation. הסדרה שודרה לראשונה בארצות הברית בערוץ דיסני ב-17 ביוני 2019. בישראל הסדרה שודרה לראשונה בדיבוב לעברית בערוץ דיסני ישראל ב-8 במרץ 2020.
ב-15 במאי 2019, חודש לפני שידור הבכורה של הסדרה, חודשה הסדרה לעונה שנייה ששודרה לראשונה ב-11 ביולי 2020. לקראת עליית הבכורה של העונה השנייה, הסדרה חודשה לעונה שלישית ואחרונה, אשר עלתה במקור ב-2 באוקטובר 2021 ובישראל ב-27 בפברואר 2022. בפאנל של מאט בראלי והמדבבים על הסט, בראלי הודיע שהוא חושב על הפקת סרט על משפחת הפלנטרים.
עונות 1-2 זמינות בשירות הסטרימינג "דיסני+".
תקציר העלילה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
הסדרה עוקבת אחר אן, נערה תאילנדית-אמריקאית בת 13. לאחר שאחת מחברותיה, מרסי, גנבה את תיבת הנגינה המסתורית לכבוד יום הולדתה של אן, אן פותחת את תיבת הנגינה ליד מרסי וסשה חברותיה הטובות, ושלושתן משתגרות לאמפיביה.
אן - וורטווד
סשה - מגדל הקרפד
מרסי - ניוטופיה